open-index/open-wikipedia-markdown huggingface dataset:
M/V Rabaul Queen

**M/V Rabaul Queen** oli papuauusiguinealaisen Rabaul Shipping -yrityksen omistama ja Star Shipsin operoima matkustajalautta, joka upposi Salomonmerellä helmikuussa 2012. Alus valmistui vuonna 1983 Japanissa, jossa se liikennöi vuoteen 1998. Tämän jälkeen alus siirtyi Papua-Uuteen-Guineaan, jossa se aloitti Kimben ja Laen välisellä reitillä.

## Onnettomuus
2. helmikuuta 2012 aamuyöllä paikallista aikaa alus joutui kovan merenkäynnin keskelle. Kolme suurta aaltoa sai aluksen kaatumaan. Noin neljä tuntia myöhemmin kuuden aikaan aamulla paikallista aikaa (1.2. 20:00 UTC) alus upposi yhdeksän meripeninkulman (16 kilometrin) päähän Finschhafenista. M/V *Rabaul Queen* oli saapumassa määränpäähän lähes 20-tuntisen matkan jälkeen. Aluksessa oli tapahtumahetkellä 12 miehistön jäsentä ja arviolta 350 matkustajaa, vaikka on mahdollista, että lautta on saattanut kuljettaa jopa 500 matkustajaa. Laivaa operoineen Star Shipsin mukaan aluksessa ei luultavasti ollut ulkomaalaisia.

### Pelastustyöt
Papua-Uusi Guinea ja Australia aloittivat yhteisen pelastusoperaation pian uppoamisen jälkeen. Merestä pelastettiin 246 eloonjäänyttä onnettomuuspäivänä. Ruumiita löydettiin kuusi. Selviytyneitä ei löytynyt onnettomuuspäivän jälkeen. Yli 100 ihmistä on edelleen kadoksissa. Seitsemän eloonjäänyttä kuljetettiin Angau Memorial Hospitaliin Laehen. Kolmella oli vakavia vammoja. 27 onnettomuudesta selvinnyttä olivat pelastautuneet asumattomalle saarelle. Erään heistä raportoitiin ottaneen matkapuhelimella yhteyttä perheeseensä.

Useita henkiinjääneitä pelasti kuusi kauppa-alusta, jotka hälytti apuun Australian Maritime Safety Authority (AMSA). Apua AMSAlta pyysi Rabaul Shipping laivan kadottua satelliittipaikannusjärjestelmästä. Seitsemän kiinteäsiipistä Royal Australian Air Forcen ilma-alusta osallistui eloonjääneiden etsintään. Myös kolme helikopteria ja seitsemän venettä avustivat pelastustöissä.

## Lähteet

## Aiheesta muualla
* 
* About 100 feared trapped in sunken PNG ferry - ''Reuters'' 2.2.2012
Punaneidonunikko

**Punaneidonunikko** (*Glaucium corniculatum*) on neidonunikoihin kuuluva punakukkainen kasvilaji.

## Ulkonäkö ja koko

Yksivuotinen punaneidonunikko kasvaa 20–40 cm korkeaksi. Kasvi on karvainen ja sen maitiaisneste on väriltään keltaista. Lehdet ovat parijakoisia, liuskat ovat leveitä ja melko suippohampaisia. Kukat ovat yksittäin lehtihangoissa. Verhiö on kaksilehtinen, mutta verholehdet varisevat varhain. Säteittäinen teriö on 3–4 cm leveä ja väriltään punertava tai oranssi, terälehdet ovat usein mustatyvisiä. Heteitä on runsaasti. Suomessa punaneidonunikko kukkii Suomessa heinä-elokuussa. Kota on jopa 20 cm pitkä, hoikka ja karheakarvainen.

## Levinneisyys
Punaneidonunikko on alun perin kotoisin Välimeren alueelta, Etelä-Euroopasta ja Lounais-Aasiasta. Suomessa punaneidonunikkoa on tavattu satunnaisena lajina lähinnä maan eteläisistä osista. Lajin pohjoisimmat havainnot ovat Oulun seudulta ja Etelä-Lapista. Suomessa suurin osa lajin havainnoista on tehty 1900-luvun puolivälin tienoilla tai sitä ennen.

## Elinympäristö
Alkuperäisellä levinneisyysalueellaan punaneidonunikko kasvaa pensasaroilla, rannoilla ja joutomailla. Suomessa punaneidonunikko on tulokaslaji, jota tavataan tavallisesti myllyillä, rautateillä, satamissa ja kaatopaikoilla.

## Käyttö
Lähi-idässä punaneidonunikkoa on käytetty rohdoskasvina. Sen terälehdistä puristamalla tai koko kasvia keittämällä on saatu silmätippoja silmätulehdusten hoitoon.

## Lähteet
* *Itäisen Välimeren kasviopas*. Toim. Perttula, Pentti & Perttula, Heli & Fragman-Sapir, Ori. Multikustannus Oy, Porvoo 2008.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
* 
* Luontoportti: Punaneidonunikko (''Glaucium corniculatum'')
* Sakari kuvat: ''Glaucium corniculatum'', punaneidonunikko, amapola cornuda
Suomela

**Suomela** on kylä Lohjan Pusulassa Uudenmaan maakunnassa. 

Suomelan kylää halkoo kirkasvetinen Hirvijoki. Kevättulvia on ehkäisty ruoppauksilla. Ruoppauksen yhteydessä joessa levisi rapurutto, joka hävitti rapukannan lähes täysin. Hirvijoki laskee Ikkalan suunnasta kohti Pusulanjärveä. 

Suomelassa pääelinkeino on maanviljelys. Palveluita ovat pieneläinklinikka ja viikoittainen kirjastoauto. Kouluihin on ala-asteelle taksikuljetus ja yläasteelle sekä lukioon bussikuljetus. 

Suomelassa on kylätoimikunnan rakentama lentopallokenttä ja Kuurtiomäen laskettelurinne. Suomelassa toimii metsästysseura Suomelan Samoojat.
Salomonmeri

**Salomonmeri** on Tyynenmeren merialue Uuden-Guinean ja Salomonsaarten välissä. Meren pinta-ala on noin 720&nbsp;000 neliökilometriä. Sen syvyys on keskimäärin noin 3&nbsp;000 metriä ja syvin kohta 9&nbsp;140 metriä.

Salomonmerellä käytiin toisen maailmansodan aikana useita tärkeitä taisteluja liittoutuneiden ja Japanin välillä.

## Lähteet
Louis C. Camilleri

**Louis Carey Camilleri** (s. 1955 Aleksandria, Egypti) on yhdysvaltalainen yritysjohtaja, joka toimi Ferrarin toimitusjohtajana vuosina 2018–2020. Hän on työskennellyt aiemmin tupakkayhtiö Philip Morris Internationalin hallituksen puheenjohtajana ja toimitusjohtajana. Camilleri syntyi Egyptissä asuneeseen maltalaisperheeseen ja opiskeli HEC Lausannessa Sveitsissä taloustiedettä ja liikkeenjohtoa. 

Camilleri toimi analyytikkona W. R. Grace and Companyssa ja aloitti Philip Morris Europen palveluksessa työskentelyn vuonna 1978. Joulukuussa 1995 hänet nimitettiin Kraft Foodsin puheen- ja toimitusjohtajaksi. Marraskuussa 1996 hän sai nimityksen Philip Morrisin vanhemmaksi varapuheenjohtajaksi ja talousjohtajaksi (CFO). 

Huhtikuussa 2002 Camillerista tuli Philip Morrisin (nyk. Altria Group) ja vuonna 2006 Philip Morris Internationalin tultua erilliseksi yhtiöksi sen toimitusjohtaja. 

Camilleri on eronnut, ja hänellä on kolme lasta. Vuonna 2010 hän ansaitsi 20,6 miljoonaa dollaria. Hän on itse tupakoitsija ja on vähätellyt tupakoinnin lopettamisen vaikeutta, vaikka myöntää tavan olevan riippuvuutta aiheuttava.

## Lähteet
Eagle Peak (Wyoming)

**Eagle Peak** on Wyomingissä Absarokavuoristossa sijaitseva vuori, joka on 3&nbsp;462 metriä korkea ja Yellowstonen kansallispuiston korkein kohta. Se sijaitsee Yellowstonen ja Shoshonen kansallismetsän rajalla. Nimen vuorelle antoi geologi Arnold Hague.

## Lähteet

## Aiheesta muualla
* 
*
Lombardi

**Lombardi** voi tarkoittaa ainakin seuraavia:

*langobardit eli lombardit, muinainen germaaninen kansa
*lombardi, Italiassa ja Sveitsissä puhuttu romaaninen kieli
**[[I Lombardi]]*, Giuseppe Verdin säveltämä ooppera
* Vince Lombardi Trophy, NFL:n mestaruuspalkinto Super Bowlin voittajajoukkueelle
* Lombardi Award, Yhdysvaltain yliopistojalkapallon vuosittain jakama palkinto

## Henkilöitä
*Armando Lombardi (1905–1964), italialainen piispa
*Gianfranco Lombardi (1941–2021), italialainen koripalloilija ja valmentaja
*Lella Lombardi (1941–1992), italialainen formulakuljettaja
*Matthew Lombardi (s. 1982), kanadalainen jääkiekkoilija ja maailmanmestari
*Pietro Lombardi (1922–2011), italialainen painija ja olympiavoittaja
*Vince Lombardi (1913–1970), yhdysvaltalainen jalkapallovalmentaja

## Kuvitteellisia henkilöitä
* Falco Lombardi, *[[Star Fox]]* -pelisarjassa.

## Katso myös
*Lombard
Éric Boullier

**Éric René Boullier** (s. 9. marraskuuta 1973, Laval, Ranska) on ranskalainen kilpainsinööri. Hän on myös F1-talliyhdistys FOTA:n varapuheenjohtaja.

Vuodet 2010–2013 Boullier toimi Lotus F1 Teamin ja sitä edeltäneen Renault’n tallipäällikkönä. Vuodet 2014–2018 Boullier toimi McLarenin tallipäällikkönä. Hän irtisanoutui McLarenilta 4. heinäkuuta 2018.

## Ura
Boullier on valmistunut ranskalaisen Institut Polytechnique des Sciences Appliquees insinööritieteiden koulusta, jossa hän opiskeli ilmailu- ja avaruusaluksien suunnittelua. Vuonna 2008 Boullieristä tuli Gravity Sport Managementin toimitusjohtaja.

Sijoitusyhtiö Genii Capital osti vuonna 2009 Renault F1 Team -tallin, ja Boullier nimettiin vuoden 2010 alussa sen tallipäälliköksi. Vuonna 2012 Boullier jatkoi Lotus F1 Team -nimeä kantavan tallin tallipäällikkönä. Vuoden 2014 alussa hän erosi Lotuksen tallipäällikön tehtävistä, ja myöhemmin hän siirtyi  McLarenin kilpailutoimintojen johtajaksi. Samalla hänet nimitettiin Martin Whitmarshin tilalle tallin uudeksi tallipäälliköksi. Heinäkuussa 2018 Boullier irtisanoutui McLarenin tallipäälikön paikalta. Ratkaisun taustalla olivat McLarenin heikot suoritukset edeltävinä vuosina.

## Lähteet
* Management  McLaren 

### Viitteet
Gérard Lopez

**Gérard Lopez** (s. 27. joulukuuta 1971) on luxemburgilais-espanjalainen yrittäjä ja liikemies. Hän on Eric Luxin ohella Genii Capitalin perustajaosakas ja toimii yhtiön puheenjohtajana. Hän toimi myös puheenjohtajana Formula 1-talli Lotus F1 Team -tallissa. Vuonna 2014 Lopez nousi Lotus-tallin tallipäälliköksi kun Éric Boullier siirtyi McLarenin tallipäälliköksi.

## Lähteet
Painin Euroopan-mestaruuskilpailut 2012

**Vuoden 2012 painin Euroopan-mestaruuskilpailut** järjestettiin Belgradissa, Serbiassa 6.–11. maaliskuuta. Kilpailujen ohjelmassa olivat kreikkalais-roomalainen paini, vapaapaini ja naispaini, joissa kaikissa painittiin seitsemässä painoluokassa. Kilpailupaikkana toimi Beogradska arena. Parhaiten kisoissa menestyivät Venäjän ja Ukrainan painijat.

Belgradissa kilpailtiin edellisen kerran painin EM-tasolla vuonna 2003.

## Mitalistit
### Kreikkalais-roomalainen paini

### Vapaapaini

### Naispaini

## Mitalitaulukko

## Suomen joukkue
Suomi lähetti Belgradiin viisi kreikkalais-roomalaisen tyylin painijaa, yhden vapaapainijan ja kaksi naispainijaa. Useiden painijoiden loukkaannuttua Suomi ei lähettänyt painijaa kreikkalais-roomalaisen tyylin 66-kiloisten painoluokkaan.

### Kreikkalais-roomalainen paini

Kreikkalais-roomalaisessa painissa kaikki viisi suomalaista hävisivät avausottelunsa. Hietaniemen ja Suomisen vastustajat voittivat lopulta pronssia.

### Vapaapaini

Vapaapainissa Rantala voitti ensimmäisen ottelunsa, mutta hävisi seuraavan jaksopistein 0–2, 0–5 lopulta neljännen arvokisamitalinsa voittaneelle Hatosille.

### Naispaini

Savolan turnaus päättyi ensimmäiseen otteluun, mutta Olli voitti kaksi vastustajaa ennen tappiotaan lopulta neljännen EM-pronssinsa voittaneelle Pavălille.

## Lähteet
* Viralliset kotisivut   
* FILA:n tulospalvelu  
* Painitietokanta foeldeak.com 

### Viitteet
Lay the Favorite

**Lay the Favorite** on komediaelokuva vuodelta 2012, joka perustuu Beth Raymerin samannimiseen omaelämäkertaan. Elokuvan pääosia esittävät Bruce Willis, Catherine Zeta-Jones, Rebecca Hall, Vince Vaughn, Joshua Jackson, Laura Prepon, John Carroll Lynch, Corbin Bernsen ja Frank Grillo. Elokuvan tulee ohjaamaan Stephen Frears. Elokuvan kuvaukset aloitettiin huhtikuussa 2011.

## Aiheesta muualla
* 
*
Rybkin

**Rybkin** voi tarkoittaa seuraavia henkilöitä:

* Boris Rybkin, *Boris Jartsev* (1899-1947), neuvostoliittolainen NKVD:n virkamies ja lähetystösihteeri
* Ivan Rybkin (s. 1946), venäläinen Agraaripuolueen poliitikko, duuman puhemies 1946-1996
Kääpiötytönkorento

**Kääpiötytönkorento** (*Nehalennia speciosa*) on hyvin harvinainen sudenkorentolaji. Suomen lajiston uhanalaisarvioinnissa vuodelta 2010 se luokiteltiin erittäin uhanalaiseksi. Se kuuluu Euroopan uhanalaisimpiin sudenkorentolajeihin ja on kansainvälisestikin vaarantunut.

## Koko ja ulkonäkö
Kääpiötytönkorennon pituus on vain 25&ndash;26 mm, joten se on Euroopan pienin sudenkorento. Se on ruumiinmuodoltaan hoikka ja lyhyt sudenkorento, jonka vartalo on molemmilla sukupuolilla vaaleansininen. Korennon takaruumis on selkäpuolelta tasaisen vihreän metallinhohtoinen. Keskiruumiissa on metallinhohtoisia pitkittäisraitoja. Takaruumiin kärkiosa on laajalti sininen. Siipitäplä on vaalea. Verkkosilmiä yhdistää otsalla vaaleansininen poikkiviiva. Naaraiden ikääntyessä sininen väri muuttuu ruskeaksi, mutta muuten korentojen sukupuolta on vaikea määrittää.

Kääpiötytönkorennon voi sekoittaa lähinnä keijukorentoihin, mutta kääpiötytönkorennot ovat kooltaan paljon pienempiä ja lepoasennossa ne pitävät siipiään tytönkorentojen tapaan yhdessä.

## Levinneisyys
Kääpiötytönkorentoa tavataan Euroopasta Aasian poikki Japaniin saakka ulottuvalla alueella Se on kuitenkin kaikkialla hyvin paikoittainen. Suomessa kääpiötytönkorentoa tavataan nykyisin ainoastaan Raaseporin kaupungin alueelta. Lajia on tavattu Uudenmaan alueella laajemminkin, mutta havainnot ovat joko yksittäisistä yksilöistä tai hävinneiltä esiintymispaikoilta. Aikaisemmin havaintoja on saatu myös Hankoniemeltä ja ulkosaaristosta.

## Elinympäristö ja elintavat
Kääpiötytönkorento on koko Euroopan uhanalaisimpia sudenkorentolajeja, ja sen levinneisyys on taantunut koko Euroopan alueella. Euroopassa lajin esiintymiä on arvioitu olevan vain kolmisenkymmentä. Laji vaatii kosteaa mikroilmastoa, ja tavallisimmin sitä tavataan pienillä lammilla, joiden reunuksilla kasvaa rahkasammalia (*Sphagnum*). Muita elinympäristölle tyypillisiä kasveja ovat mutasara (*Carex limosa*) ja jouhisara (*Carex lasiocarpa*). Suomessa ainoa nykyisin tunnettu esiintymä on eräs merenlahden rantaniitty Tammisaaressa, mutta sitä saattaa elää muuallakin. Korennon tiedetään lisääntyneen Suomessa ainoastaan Hankoniemen Täktomträskillä ja Tammisaaressa. Täktomträsk kuitenkin kuivattiin 1960-luvulla ja siellä elänyt populaatio on hävinnyt. Laji lentää kesäkuulta elokuulle. Korennon kehitys munasta aikuiseksi kestää Pohjois-Euroopassa yhden tai kaksi vuotta. Naaraat munivat vesikasveille, aivan vedenpinnan alapuolelle.

Laji ei ole kovin innokas lentäjä, ja koska se vielä on erittäin pienikokoinen, sitä on vaikea havaita  maastossa.

## Lähteet

## Aiheesta muualla
* Santahaminassa havaittiin harvinainen kääpiötytönkorento (Yle.fi 4.7.2006)
* Dragonfly pix  
* Protected Aquatic Insects of Latvia: ''Nehalennia speciosa''
1,1′-bi-2-naftoli

**1,1'-Bi-2-naftoli** eli **BINOL** (C20H14O2) orgaaninen yhdiste ja 2-naftolin johdannainen. Yhdistettä käytetään orgaanisen kemian synteeseissä kiraalisena katalyyttinä tai apuaineena.

## Ominaisuudet ja valmistus
Huoneenlämpötilassa 1,1'-bi-2-naftoli on kiinteää valkoista ainetta. Se on optisesti aktiivinen yhdiste ja esiintyy R- ja S-isomeereinä, vaikka sen rakenne ei sisällä kiraliakeskusta. Sen sijaan sillä on kiralia-akseli ja yhdisteen kiertyminen naftaleenirunkoa yhdistävän yksinkertaisen sidoksen ympäri on rajoitettua. BINOLin hydroksyyliryhmien välisten steeristen vuorovaikutusten vuoksi se ei ole täysin tasomainen muiden aromaattisten yhdisteiden tavoin. BINOL ei rasemisoidu korkeissakaan lämpötiloissa, minkä vuoksi se ja sen johdannaiset ovat suosittuja apuaineita epäsymmetrisessä synteesissä.

Raseemista 1,1'-bi-2-naftolia voidaan valmistaa 2-naftolin oksidatiivisella kytkennällä käyttämällä katalyyttinä siirtämämetallisuoloja, esimerkiksi Fe(III)-yhdisteitä. Reaktiossa 2-naftolista muodostuu aryylioksiradikaali, joka dimerisoituu tuotteeksi. Seoksesta voidaan enantiomeerit erottaa resoluutiolla kinkoniinin avulla. S-BINOLia voidaan valmistaa myös puhtaana enantiomeerinä. Reaktiossa katalyyttinä toimii Cu(II)-yhdiste yhdessä kiraalisen amiinin kanssa. Useimmiten käytetään (+)-amfetamiinia, joka antaa parhaimman saannon ja enantioylimäärän. R-BINOLia ei voi valmistaa näin, koska se näissä olosuhteissa isomerisoituu hitaasti S-BINOLiksi.

## Käyttö
1,1'-Bi-2-naftolia ja sen johdannaisia käytetään kiraalisina apuaineina. Se muodostaa komplekseja muun muassa alumiinin, titaanin, harvinaisten maametallien ja maa-alkalimetallien kanssa. Näitä käytetään asymmetrisinä apuaineina muun muassa eräissä hapetuksissa ja pelkistyksissä, epoksidoinneissa, Diels–Alder-reaktiossa, eenireaktioissa, aldolikondensaatiossa ja Michael-additiossa. Siitä valmistetaan myös asymmetrisissä pelkistyksissä käytettävää BINAP-yhdistettä käsittelemällä sitä fosfoniumsuolalla. BINOL:ia ja eräitä sen johdannaisia on tutkittu myös käytettäväksi organokatalyytteinä ilman koordinoitunutta metalli-ionia.

## Lähteet
Kreeta Haapasalo soittaa kannelta talonpoikaistuvassa

**Kreeta Haapasalo soittaa kannelta talonpoikaistuvassa** on Robert Wilhelm Ekmanin (1808–1873) öljyvärein kankaalle vuonna 1868 maalaama teos (75 cm × 105 cm). Maalaus ostettiin Ateneumin kokoelmiin seuraavana vuonna 1869.

## Maalaus
Maalauksessa kannelta soittavan Kreeta Haapasalon ympärille on kokoontunut joukko ihmisiä, jotka kuuntelevat hartaana soittoa. Kuulijoina on muun muassa talon emäntä, nuoria naisia lapsineen, verkkoa paikkaava kalastaja ja seinään nojaava piippua poltteleva sotilas. Ympäristönä on talonpoikaistupa, jossa näkyy heidän arkielämän askareisiin liittyviä tamineitaan ja jonka seinällä on muun muassa Aleksanteri I:tä kuvaava painokuva. Esitys tapahtuu ikkunasta tulevassa päivänvalossa. Teoksessa kuvastuu ihanteellinen näkemys suomalaisesta kansasta ja sen sivistyksellisistä arvoista.

## Taustaa
Maalauksen soittaja Kreeta Haapasalo oli tunnettu kansanmuusikko, joka 1860-luvun katovuosina elätti perhettään kiertelevänä kanteleensoittajana ja runonlaulajana. Suureen suosioon hänet nosti tuonaikaisen sivistyneistön suuri kiinnostus Suomen kansan juuria kohtaan. Kreta Haapasalo nähtiin tuolloin muinaisen kalevalaisen perinteen ilmentymänä ja tulkkina, jonka kautta oli mahdollisuus saada kosketus aitoon suomalaisuuteen.

Myös maalauksen taiteilija R. W. Ekman oli noita alkuperäisestä suomalaisuudesta kiinnostuneita henkilöitä. Ekman oli saanut koulutuksensa Tukholman taideakatemiassa, ja hänen tuotantoaan leimasi yleisestikin sammumaton kiinnostus Suomen kansan historiallisiin vaiheisiin ja kansanelämään. Kansanelämää kuvaavat maalaukset saivat myönteisen vastaanoton. Hän palasi pysyvästi Suomeen Italian- ja Ranskan-matkojensa jälkeen vuonna 1845 ja hän toimi seuraavana vuonna perustetun Turun piirustuskoulun opettajana kuolemaansa saakka. Toteuttamatta häneltä jäi suuri haaveensa Kalevalan kuvitus.

## Lähteet
* Olavinen, Anja: Robert Wilhelm Ekman: Kreeta Haapasalo soittaa kannelta talonpoikaistuvassa, s. 17. *Ateneum-opas*. Toimittanut Timo Huusko. 2007.

## Aiheesta muualla
* Kreeta Haapasalo soittaa kannalta talonpoikaistuvassa.  Teos Suomen Kansallisgallerian kokoelmissa.
* Kreeta Haapasalo soittaa kannelta (1957).  Suomen kansallisgallerian kokoelmissa.
Koulun kauhu

**Koulun kauhu** (engl. *Big Bully*) on vuonna 1996 ensi-iltansa saanut draamakomedia. Elokuvan pääosia esittävät muun muassa Rick Moranis, Justin Jon Ross, Tom Arnold, Michael Zwiener, Julianne Phillips, Tiffany Foster, Carol Kane, Jeffrey Tambor, Curtis Armstrong, Tony Pierce, Matthew Slowik, Harry Waters, Jr., C. J. Grayson, Faith Prince, Don Knotts ja Blake Bashoff. Elokuvan on ohjannut Steve Miner. Elokuva epäonnistui taloudellisesti ja voitti Razzie-palkinnon huonoimmasta miespääosasta.

## Aiheesta muualla
* 
* 
*
Hilary Deacon

**Hilary John Deacon** (10. tammikuuta 1936 Kapkaupunki &ndash; 25. toukokuuta 2010) oli eteläafrikkalainen arkeologi ja professori. Hän oli eteläafrikkalaisen Stellenboschin yliopiston arkeologian professori. Hän keskittyi tutkimuksessaan nykyihmisen syntyyn ja Afrikan arkeologiaan. Hän oli päätutkija Klasiesjoen luolilla, joka on siellä noin 125&nbsp;000 vuotta sitten eläneiden anatomisesti nykyaikaisten ihmisten vanhimpia tunnettuja asuinpaikkoja.

Deacon suoritti maantieteen ja arkeologian alkuopinnot Kapkaupungin yliopistossa, josta hän valmistui 1955. Hän aloitti uransa kentällä geologina Itä- ja Länsi-Afrikassa ennen kuin hänet nimitettiin arkeologiksi ja apulaisjohtajaksi Grahamstownin Albany Museumiin, vuosiksi 1963–1971. Hän perusti sitten arkeologian osaston  Stellenboschin yliopistoon, jossa hän työskenteli eläkkeelle jäämiseensä saakka. 

Vuonna 1967 hän toimi vuoden British Councilin tutkijana Lontoon yliopistossa. Hän sai filosofian tohtorin arvon Kapkaupungin yliopistosta 1974. Hän työskenteli vierailevana professorina Kalifornian yliopistossa Berkeleyssä (1986); stipendiaattina Australian valtionyliopistossa Canberrassa (1984) ja vierailevana professorina Chicagon yliopistossa (1978).

Deacon opetti arkeologiaa Stellenboschin yliopistossa ja kirjoitti toistasataa julkaisua, lehtiartikkeleita, kirjoja, monografioita ja kokousselostuksia. Hän oli naimisissa Janette Deaconin kanssa, joka myös opetti Stellenboschin yliopistossa. 

## Lähteet

## Aiheesta muualla
* Hilary Deacon at PBS Archive 
* Hilary Deacon at Stellenbosch Writers
* Janette Deacon at Stellenbosch Writers
Bio-Dome – kuvulla kaaliin

**Bio-Dome – kuvulla kaaliin** on vuonna 1996 ensi-iltansa saanut komediaelokuva. Elokuvan pääosia esittävät Pauly Shore, Stephen Baldwin, William Atherton, Joey Lauren Adams, Rose McGowan ja Kylie Minogue. Elokuvan on ohjannut Jason Bloom. Elokuva ei menestynyt taloudellisesti, ja se voitti Razzie-palkinnon huonoimmasta miespääosasta.

## Aiheesta muualla
* 
* 
*
Looper

**Looper** on vuonna 2012 ensi-iltansa saanut yhdysvaltalainen tieteiselokuva. Elokuvan pääosissa ovat Joseph Gordon-Levitt, Bruce Willis, Emily Blunt, Paul Dano, Qing Xu, Noah Segan, Jeff Daniels, Piper Perabo ja Garret Dillahunt. Elokuvan on ohjannut ja käsikirjoittanut Rian Johnson. Elokuvan ensi-ilta oli Yhdysvalloissa 28. syyskuuta ja Suomessa 2. marraskuuta 2012.

## Juoni
Aikamatkustus on keksitty vuoteen 2074 mennessä ja kielletty välittömästi. Rikollisjärjestöt kuitenkin käyttävät sitä lähettääkseen menneisyyteen ihmisiä, joiden halutaan kuolevan. Menneisyydessä uhreja odottavat niin kutsutut looppaajat, jotka tappavat ja hävittävät ruumiit saaden palkkioksi uhreihin kiinnitettyjä hopeaharkkoja. Elokuva keskittyy looppaaja Joeen, jonka vanhempi versio itsestään ilmestyy tulevaisuudesta hänen eteensä vuonna 2044.

## Rooleissa

## Aiheesta muualla
* 
* 

### Arvostelut
*
Camilleri

**Camilleri** on muun muassa seuraavien henkilöiden sukunimi:

* Andrea Camilleri (1925–2019), italialainen rikoskirjailija
* Charles Camilleri (1931–2009), maltalaissyntyinen säveltäjä ja musiikintutkija
* Louis C. Camilleri (s. 1955), Philip Morris -yhtiön toimitusjohtaja
Kaarlo Haapanen

**Kaarlo Haapanen** (26. tammikuuta 1918 Pietarsaari – 1. lokakuuta 1999 Ylöjärvi) oli suomalainen päätoimittaja ja kirjailija. 

Haapanen toimi Lapin Kansan päätoimittajana ja Yleisradion Lapin kirjeenvaihtajana.  

## Teoksia
* *40 vuotta kotien puolesta*. Lestijokilaakson osuusliike (Kannus), Porvoo 1964
* *Osuusliike Oma 1903-1963*. Osuusliike Oma (Kyröskoski), Porvoo 1964
* *Samarbete 60 år / 60 v. yhteistyötä*. Osuusliike Varma, Helsinki 1964 
* *(Osuusliike) Kanta-Häme 1903-1973 : 70 v*. Tekijä, Orivesi 1974
* *Rovaniemen Reippaan historiikki vuosilta 1907-1977*. Rovaniemen Reipas, Rovaniemi 1977 
* *Leskien kortteli* : romaani. Tammi 1982
* *Kersojen korttelit* : romaani. Pietarsaaren sanomat, Pietarsaari 1986 
* *Kortteliympyrä* : romaani.  Pietarsaaren sanomat, Pietarsaari 1987
* *Ja Lappi oli autio ja tyhjä* : romaani. Tammi 1989
* *Kenraali Kainulaisen uho : lyhyitä kertomuksia pitkästä sodasta*. Tammi 1996 
* *Pietarsaari trilogia*. Tammi 2002 (romaanit *Leskien kortteli*, *Kersojen korttelit* ja *Kortteliympyrä*)

## Lähteet

* Pirkanmaalaista kaunokirjallisuutta : Kaarlo Haapanen
* Niemen omakotiyhdistyksen verkkopäiväkirja 22.8.2010 : Niemen juhlajuna 22.8.2010: Tarinat reitin varrelta
Kuutamo, harjoitelma

**Kuutamo** on Fanny Churbergin (1845–1892) öljyvärein kankaalle maalaama harjoitelma, joka on liimattu pahville. Teos kuuluu Ateneumin taidemuseon kokoelmiin ja se on 37,5×55,5 cm kokoinen.

## Maalaus

*Kuutamo*-harjoitelma on yksi Churbergin iskevimmistä vimmaisen tunnetilan maalauksista. Kuutamoaihe toistui useissa düsseldorfilaisten taiteilijoiden teoksissa, mutta niissä ei usein nähty tällaista siveltimen paljautta ja kiihkoa. Churberg pyrki ilmaisussaan runolliseen ilmaisuun, joka kuitenkin poikkesi suoruudessaan ja rajuudessaan ajankohdan odotuksista. Maalauksen kohokohta on dramaattinen öinen taivas repaleisine pilvineen, kuun valoineen ja preussinsinisine läikkineen. Teoksesta aistii spontaanin kiihkeän maalaustapahtuman.

*Kuutamo* on merkitty maalatuksi Pariisissa 19.6.1878, vaikka maisema veden partaalla olevine rakennuksineen ja puineen onkin suomalainen. Churberg oli matkustanut tuolloin toistamiseen Pariisiin kesäkuussa 1878, pääasiassa katsomaan maailmannäyttelyä. Harjoitelman pohjalta valmistui myöhemmin vuoden 1878 aikana lopullinen maalaus *Kuutamomaisema*, josta Churberg sai kahden muun maalauksen kanssa Suomen Taideyhdistyksen ensimmäisen dukaattipalkinnon vuonna 1879. Fanny Churbergin taide nousi silti arvoonsa vasta hänen kuolemansa jälkeen vuonna 1919, kun Gösta Stenman järjesti tuolloin hänen töidensä yksityisnäyttelyn Helsinkiin. Maalauksen Ateneumiin vuonna 1919 lahjoittaneella varatuomari Arvid Souranderilla oli suuri kokoelma taiteilijan teoksia.

Lopullinen maalaus *Kuutamomaisema* kuuluu nykyään Fortumin Taidesäätiön kokoelmiin.

## Lähteet

* Leena Ahtola-Moorhouse: Fanny Churberg: Kuutamo, harjoitelma. Teoksessa *Ateneum-opas*. Toim. Timo Huusko, 2007, s. 27.
* Tuija Tervo: *Taiteen valo – juuret perinteessä, katse tulevassa*, s. 83. Fortumin Taidesäätiö 2007.

## Aiheesta muualla
* Teos Suomen Kansallisgallerian kokoelmissa: Kuutamo (harjoitelma). http://kokoelmat.fng.fi/app?action=page&lang=fi&si=http%3A%2F%2Fwww.muusa.net%2FE42_Object_Identifier%2FA_II_1344
Aurora Borealis (jäänmurtaja)

**Aurora Borealis** on Euroopan unionin yhteishanke, jonka tavoitteena on rakentaa kehittynyt jäänmurtaja, joka toimisi myös monikäyttöisenä tutkimusaluksena ja porauslauttana. Aluksen rakentamisen on suunniteltu alkavan vuonna 2012, tosin aluksen kustannukset ovat myöhemmin nousseet arvioitua suuremmiksi, jonka vuoksi sen tilalle on jouduttu suunnittelemaan halvempaa versiota.

Aluksen rakentamisesta on luovuttu liian suurten rakentamiskustannusten (800 miljoonaa euroa) vuoksi.

## Lähteet
Rock On (Mudin albumi)

**Rock On** on brittiläisen Mud-yhtyeen vuonna 1978 julkaistu viides studioalbumi, ja samalla ensimmäinen, jonka julkaisi RCA Records. Albumi oli muusikillisesti paria edeltäjäänsä kaupallisempi ja eräänlainen sekoitus yhtyeen vanhaa ja silloista tyyliä.

Albumi on yhtyeen ensimmäinen, jonka tuottamiseen on osallistunut useampi kuin yksi henkilö. Levyllä vierailee kosketinsoittaja Brian Tatum.

Vuonna 2009 albumi julkaistiin CD-levynä yhdessä *[[As You Like It]]* -levyn kanssa.

## Kappaleet
*Orkesterisovitukset Brian Rodgers

#  (Stiles/Davis)
#  (Stiles/Davis)
#  (Curtis)
#  (Stiles/Davis)
#  (Davis/Kongas/Leroy)
#  (trad, sovittanut Mud)
#  (Williams)
#  (Stiles/Davis)
#  (Stiles/Davis)
#  (Walker/Wilkin)
# 
# 
# 
# 
# 

## Kokoonpano

*Les Gray – laulu
*Rob Davis – kitara
*Ray Stiles – bassokitara
*Dave Mount – rummut

## Arvostelut
*Allmusic: 

## Lähteet
Tony Melville

**Anthony "Tony" Robin Melville** (s. 16. toukokuuta 1952 Liverpool, Iso-Britannia) on suomalais-brittiläinen lehtori, joka tunnetaan myös televisio-ohjelmista *Tonyn bistro*, *Tonyn matkaeväät - Irlanti*, sekä *Tarinoita Suomesta*. Melville on asunut Suomessa vuodesta 1975 ja hän on Suomen kansalainen. Hän on toiminut englannin kielen lehtorina Jyväskylän yliopistossa vuodesta 1979. Melville on toiminut SDP:n edustajana Jyväskylän kaupunginvaltuustossa 1997–2008, varavaltuutettuna 2009–2013 ja uudelleen valtuustossa vuodesta 2013 lähtien. Hän on ollut mukana lukuisissa muissakin paikallisissa luottamustoimissa. Hänet valittiin kaupunginvaltuustoon myös vuoden 2017 kuntavaaleissa.

Tony Melville valittiin Keski-Suomen sairaanhoitopiirin hallituksen puheenjohtajaksi kaudelle 2021–2022 Keski-Suomen sairaanhoitopiirin kokouksessa 21. syyskuuta 2021. 

## Televisio- ja radio-ohjelmia
* Radio Keski-Suomi; englanninkielisten rallilähetysten kommentaattori (vuodesta 1992)
* *Lievä Kuume* (YLE TV2 1993)
* *Tonyn bistro* (12 osaa, TV2 1995), juontaja, osatuottaja
* *Tonyn matkaeväät - Irlanti* (2 osaa, YLE 1996), juontaja, osatuottaja
* *Tarinoita Suomesta* (19 osaa, MTV 2003), toimittaja 

## Lähteet

## Aiheesta muualla
* Melvillen kotisivut
Vesipäät

**Vesipäät** (engl. *The Stupids*) on vuonna 1996 julkaistu seikkailukomedia, joka perustuu Harry Allardin ja James Marshallin samannimiseen lastenkirjasarjaan. Elokuvan pääosia esittävät muun muassa Tom Arnold, Jessica Lundy, Bug Hall, Alex McKenna, Mark Metcalf, Matt Keeslar, Scott Kraft, Victor Ertmanis, Earl Williams, George Chiang ja Max Landis. Elokuvan on ohjannut John Landis. Elokuva oli valtava taloudellinen floppi ja voitti Razzie-palkinnon huonoimmasta miespääosasta.

## Aiheesta muualla
* 
* 
*
Jaakko Kangas

**Jaakko Kangas** (s. 1981) on suomalainen ohjaaja, kuvaaja ja käsikirjoittaja. Kankaan ohjaamia televisio-ohjelmia ovat muun muassa Rakkaani, kaupunki (2026) Pelimies (2016–2017), YleLeaks (2011–2016) jaMiitta-täti (2009–2011).

## Ohjaukset

* Ufarsin eli planetaarisen erämaan ammottava tyhjyys (2003)
* The Battle (2004)
* YleExtra Live - Pipefest (2006)
* PMMP - Kuulkaas live! (2008)
* Valoa kansalle - Tuomari Nurmio (2010)
* Miitta-täti (2009–2011)
* Leenan tyylitiimi (2011)
* Kiinteistökuningatar Kaisa (2011)
* YleLeaks (2011-2016)
* Nykäsen Matti (2012)
* Neljän tähden illallinen (2012)
* Farmi (2014)
* Kaisa ja luksuskodit (2015)
* Exiä rannalla (jälkituotanto) (2016)
* Korpijengi (2016)
* Pelimies (2016-2017)
* Tuurin kyläkauppias (2017)
* Verohallinto - Aina Inkeri Ankeinen -spotit (2017)
* Tulevaisuuden työpaikat - Coxa (2017)
* Metsähaaste (2017)
* Mestareiden mestari (2017)
* Ironman Lahti (2018)
* Maajussille Morsian (2018)
*Tupla Space Expedition (2018) 
*Villi kortti (2019)
* Digihuijatut (2019)
*Huuma (2019)
*Astronauts (2019)
*Maajussille morsian maailmalla (2021)
*Viisi miestä viikossa (2021)
*Kenen kotona? (2022)
*Lego Masters Suomi (2022)
*Grand Designs – unelma-asunnot (2022-2023)
*Maajussille morsian maailmalla (2023)
*Masked Singer Suomi (2024)
*Rakkaani, kaupunki (2026)

## Kuvaajana
*Krisse Road Show (2007)
* Epäkorrektia Tuomas Enbuske (2008–2009)
* Suomi myytävänä (2009)
*Miitta-täti (2009–2011)
* Korkeasaari (2008)
*Neljän tähden illallinen (2010)
*Tuomas Enbuske – Sivistyksen käsikirja (2011)
*Tuuri (2011)
*Kiinteistökuningatar Kaisa (2011)
*Märät säpikkäät (2012)
*Nykäsen Matti (2012)
* Haapasalo Goes America* *(2014)
* Kaikkien aikojen kosinta (2014)
* Tuurin kyläkauppias (2016)
* Exiä rannalla (2016)
* Pelimies (2016-2017)
* Putous (2017-2018)
* Verohallinto - Aina Inkeri Ankeinen -spotit (2017)
* Tulevaisuuden työpaikat - Coxa (2017)
* Punk’d Suomi (2017)
*Villi kortti (2019)
*Grand Designs – unelma-asunnot (2022-2023)

## Käsikirjoittajana
*Ufarsin eli planetaarisen erämaan ammottava tyhjyys (2003)
*The Battle (2004)
*Kiinteistökuningatar Kaisa (2011)
*Grand Designs – unelma-asunnot (2022-2023)

## Lähteet
* 
* Yle Elävä arkisto: Asa: Roihuvuori ja Punainen tiili. Yle.

### Viitteet
Lutherin kirkko (Lahti)

**Lutherin kirkko** on Lahdessa sijaitseva Suomen luterilaisen evankeliumiyhdistyksen (SLEY) omistama kirkkorakennus. Se sijaitsee osoitteessa Vuorikatu 37. Rakennus on rakennettu vuonna 1937, ja se oli vuosina 1977–2015 Lahden vanhin kirkkorakennus.

## Historia
Samalla paikalla sijaitsi jo ensimmäinen, vuonna 1917 rakennutettu rukoushuone, jolle Evankeliumiyhdistyksen Lahden nuorisoliitto oli hankkinut tontin. Vuonna 1936 tehtiin päätös uuden rukoushuoneen rakentamisesta ja sen peruskivi muurattiin keväällä 1936. Tapahtumaa olivat juhlistamassa Sleyn toiminnanjohtaja K. V. Tamminen ja yhdistyksen johtokunnan puheenjohtaja Julius Engström, Hollolan kirkkoherra. Tampereen piispa Aleksi Lehtonen vihki rakennuksen rukoushuoneeksi kynttilänpäivänä 5. helmikuuta 1937.

Sotavuosina seurakunnan toiminta siirtyi monilta osin pommitusten pelossa keskustan puukirkosta Sleyn rukoushuoneelle. Piispa Eelis Gulin vihki rukoushuoneen Lutherin kirkoksi piispantarkastuksen yhteydessä vuonna 1953. Siitä lähtien kirkossa on ollut säännöllisesti Sleyn omaa jumalanpalvelustoimintaa. Kirkko sai vuonna 1956 Tauno Äikään suunnittelemat urut. Kirkosta tuli Lahden vanhin kirkkorakennus, kun Keski-Lahden puukirkko purettiin 1970-luvulla. Lahden ja Nastolan kuntaliitoksen myötä 2016 vanhimmaksi kirkkorakennukseksi tuli Nastolan kirkko.

## Nykyinen toiminta
Kirkossa on nykyään jumalanpalvelus joka sunnuntai. Jumalanpalveluksen aikana pidetään pyhäkoulua lapsille. Lisäksi arkipäivinä siellä toimii useita raamattupiirejä ja muita piirejä. Viisisataapaikkaisen kirkon kävijämäärä on ollut kasvussa, kävijöiden ikäjakauman ollessa laaja ja sisältäessä myös lapsiperheitä. Myös herätysliiketaustaltaan kävijöiden taustat vaihtelevat.

## Lähteet

## Aiheesta muualla
*Lahden Lutherin kirkon kotisivut
Robert Biedroń

**Robert Biedroń** (s. 13. huhtikuuta 1976) on puolalainen seksuaalivähemmistöjen oikeuksia ajava aktivisti ja poliitikko. Hän toimi aiemmin Puolan tasavallan sosiaalidemokratiassa ja Demokraattisen vasemmiston liitossa. Nykyisin hän kuuluu Palikotin liikkeeseen. Hän on toiminut Kampanjan homofobiaa vastaan johdossa. Hän on politiikan tutkimuksen tohtori (2011).

Biedroń oli Demokraattisen vasemmiston liiton riveistä ehdokkaana Sejmiin epäonnistuneesti vuonna 2005 ja Olsztynin paikalliskokoukseen onnistuneesti vuonna 2006.

Vuonna 2010 Biedrońia syytettiin poliisin pahoinpitelemisestä Varsovassa. Puolan lokakuun 2011 parlamenttivaaleissa hänet valittiin Palikotin liikkeen ehdokkaana Sejmiin. Hän sai 16&nbsp;919 ääntä Gdynian vaalipiirissä. Hän on Sejmin ensimmäinen avoimesti homoseksuaalinen jäsen. Hänen elämänkumppaninsa on Krzysztof Śmiszek.

## Palkinnot
*The Rainbow Laurel (2000)
*'Sateenkaarimies'-titteli (2004)
*Puolan parlamentin toimittajien keskuudessa toteutetun *[[Polityka]]*-viikkolehden 10 parhaan kansanedustajan rankingissa kunnianosoitus ahkeruudesta, kulttuurista ja panoksesta oikeusvaliokunnan työhön (2014)
*Radio Tok FM:n Anna Laszuk -palkinto (2015)
*Naisten kongressin moninaisuuspalkinto (2016)
*Kahdeksas sija Newsweekin parhaiden kaupunginjohtajien rankingissa (2016)
*Ranskan kansallinen ansioristi (2016)
*13. sija Newsweekin parhaiden kaupunginjohtajien rankingissa (2017)
*Homofobian vastaisen kampanjan myöntämä erityinen tasa-arvokruunu (2021)
*Culture & Business Pride -festivaalin myöntämä Alan Turing LGBTIQ+ Awards Premio Especial -palkinto LGBTIQ+-ihmisten, heidän oikeuksiensa ja näkyvyytensä puolesta taistelemisesta (2022)
*The Parliament MEP Award monimuotoisuuden, osallisuuden ja sosiaalisen vaikutuksen kategoriassa panoksesta ja saavutuksista monimuotoisuuden ja osallisuuden edistämisestä kaikkialla Euroopassa (2023)

## Lähteet

## Aiheesta muualla

* Viralliset sivut  
*
Mänty (täsmennyssivu)

**Mänty** tarkoittaa seuraavia:

* mänty eli metsämänty (*Pinus sylvestris*), mäntyjen sukuun kuuluva havupuulaji
* männyt (*Pinus*), havupuusuku, johon kuuluu monia mäntylajeja
* mäntykasvit (Pinaceae), havupuihin kuuluva kasviheimo

* ''Mänty'', Kalle Carlstedtin puupiirros

## Henkilöt
Mänty on seuraavien suomalaisten henkilöiden sukunimi:
* Kaarle Mänty (synt. *Mäkilä*, 1865–1937), kansanedustaja
* Kari Mänty (s. 1948), toimittaja
* Timo Mänty (s. 1960), yritysjohtaja
* Jukka Mänty-Sorvari (s. 1963), muusikko
* Minna Mänty-Sorvari, muusikko, juontaja, yrittäjä ja malli, Jukka Mänty-Sorvarin puoliso

## Katso myös
* :Luokka:Mänty-yksilöt, useita mänty-yksilöitä
Työnimi

**Työnimi** tai **työnimike** on jollekin työvaiheessa olevalle projektille, kuten elokuvalle, videopelille tai musiikkialbumille annettava väliaikainen nimi. Väliaikainen nimi muutetaan varsinaiseksi hieman ennen projektin julkaisua.

## Tunnettuja työnimiä

Työnimiä, joita käytetään tai on käytetty:

### Elokuvat
**[[Lepäisit jo rauhassa, komisario Palmu]]*, Waltarin viimeinen Palmu-käsikirjoitus ja Kassilan hautautunut projekti
**Pekka ja Pätkä levottomina*, toistaiseksi toteuttamaton Puupää-elokuvahanke
**The Freak*, Chaplinin viimeinen käsikirjoitus, tällä hetkellä lukittuna Sveitsissä
**Confusion*, Jacques Tatiin 1980-luvun alussa suunnittelema elokuvaa 
**Don Camillo en Amerique*, toteutumattomaksi jäänyt Isä Camillo-elokuvahanke, tietävästi vailla käsikirjoitusta 
**The Short Night*, Hitchcockin viimeinen, keskeneräinen projekti
**Tigrero*, Samuel Fullerin valmistumatta jäänyt elokuva 
**[[Mannerheim (elokuva)|Mannerheim]]*, suunniteltu suomalainen elokuva 
**Tintin seikkailut: Auringon temppeli* (The Adventures of Tintin: Prisoners of the Sun), suunnitteilla oleva Tintti-elokuva
**Pidättekö Ostereista*, toistaiseksi toteutumaton uusi versio vanhasta versiosta
**Rendel 2: Cycle of Revenge*, Jesse Haajan keskeneräiseksi jäänyt Rendelin jatko-osa
* *[[Kuningas Nalin tarina]]*, suunniteltu suomalainen 3D-animaatioelokuva 
* *Juhannustyttö*, Harri J. Panulan toteuttamaton elokuva

### Kirjallisuus
* *Lesbot*, ehdotus Charles Baudelairen runokokoelmalle *[[Pahan kukat]]* (1857)
* *Loppu hyvin, kaikki hyvin*, työnimi Leo Tolstoin romaanille *[[Sota ja rauha]]* (1865–1869)
* *Hahmotelmia poliittisen taloustieteen kritiikiksi*, työnimi Karl Marxin pääteokselle *[[Pääoma (Marx)|Pääoma]]* (1867)
* *Burgundin vuosisata*, työnimi Johan Huizingan teokselle *[[Keskiajan syksy]]* (1919)
* *Filosofinen kielioppi* ja *Sininen kirja*, työnimiä Ludwig Wittgensteinin teokselle *Filosofisia tutkimuksia* (1953)
* Sotaromaani, Väinö Linnan Tuntematon sotilas -teoksen käsikirjoitus (1954)
* *Rakennustyömaan arkea*, työnimi Kalle Päätalon esikoisteokselle Ihmisiä telineillä (1957–1958)
* *Kartano*, kirjailijan ehdotus nimeksi Juan Carlos Onettin romaanille *Cuando ya no importe* (Kun ei enää ole merkitystä, 1993).

### Arkkitehtuuri
**Circulos*, työnimi arkkitehti Pekka Vapaavuoren suunnittelemalle Kumu-taidemuseolle Tallinnassa.

## Lähteet

## Aiheesta muualla
The House of the Rising Sun

**The House of the Rising Sun** on kansanlaulu Yhdysvalloista. Se tunnetaan myös nimillä *House of Rising* Sun ja *Rising Sun Blues*, ja sen ovat levyttäneet Josh White, Joan Baez, Bob Dylan ja The Animals. Kappaleen menestynein versio oli englantilaisen rockyhtye The Animalsin tekemä rocksovitus vuonna 1964. Tämä kappale oli hitti Yhdistyneessä kuningaskunnassa, Yhdysvalloissa, Ruotsissa, Suomessa ja Kanadassa.

## Lähteet
Moonrise Kingdom

**Moonrise Kingdom** on vuonna 2012 ensi-iltansa saanut Wes Andersonin ohjaama draamakomedia, jonka ovat käsikirjoittaneet Anderson ja Roman Coppola. 1960-luvun Uudesta Englannista kertovan elokuvan pääosia, karkumatkalle lähteviä 12-vuotiaita rakastavaisia esittävät Jared Gilman ja Kara Hayward.

Aikuisrooleissa näyttelevät muun muassa Bruce Willis, Edward Norton, Tilda Swinton, Frances McDormand ja Bill Murray.

Elokuvan ensiesitys oli Cannesin 65. elokuvajuhlilla 16. toukokuuta 2012.

Vuonna 2016 *Moonrise Kingdom* äänestettiin BBC:n kyselyssä  vuosisadan sadan parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.

## Lähteet

## Aiheesta muualla
* 
* 
*Moonrise Kingdom Yle Teema 14.4.2016
Kataja (täsmennyssivu)

**Kataja** tarkoittaa seuraavia:

* kataja eli kotikataja (*Juniperus communis*), sypressikasvien heimoon kuuluva havupuu
* katajat (*Juniperus*), sypressikasveihin kuuluva havupuusuku
* Kataja, Inakarin kanssa yhteenkasvanut saari Perämeressä Suomen ja Ruotsin rajalla.

## Sukunimi
Kataja on seuraavien suomalaisten henkilöiden nimi:

* Annamaija Kataja (1930–2015), aikakauslehtitoimittaja, *Jaana*-lehden päätoimittaja
* Antti Kataja-Rahko (s. 1980), pesäpalloilija
* Arttu Kataja (s. 1979), oopperalaulaja
* Erkki Kataja (1924–1969), seiväshyppääjä
* Hannu Kataja, päätoimittaja ja toimitusjohtaja
* Heini Kataja-Kantola (s. 1968), kanttori, urkuri, kirjailija, runoilija ja säveltäjä
* Ilmari Kataja (ent. *Enroth*, 1891–1967), vakuutusjohtaja ja varatuomari
* Janne Kataja (s. 1980), viihde-esiintyjä
* Jouko Kataja (1953–2018), jalkapallomaalivahti
* Jukka Kataja (s. 1982), koripalloilija
* Juulia Kataja (s. 2001), salibandymaalivahti
* Kalle Kataja (1876–1918), Tampereen punakaartin naiskomppanian päällikkö ja puuvillatehtaan työmies
* Kari Kataja (s. 1966), ampumahiihtäjä
* Markku Kataja (s. 1966 tai 1967), fyysikko ja professori
* Martti Kataja (oik. *Martti Veikko Pekka Mustonen*, 1909–1998), kirjailija
* Matilda Kataja (s. 2005), jalkapalloilija
* Pekka Kataja (1961–2026), perussuomalainen poliitikko ja murhayrityksen uhri
* Pertti Kataja (s. 1942), Valkeakosken ent. kaupunginjohtaja, juristi
* Ria Kataja (s. 1975), näyttelijä
* Sampsa Kataja (s. 1972), poliitikko
* Suvi Tuuli Kataja (s. 1987), käsikirjoittaja, ohjaaja ja äänisuunnittelija 
* Väinö Kataja (oik. *Jurvelius*, 1867–1914), kirjailija ja maanviljelijä.

## Katso myös
Aihepiiriin liittyvät myös seuraavat:

* Joensuun Kataja, joensuulainen urheiluseura
** Kataja Basket Club, Joensuun Katajan koripallojaosto
* Joutsenon Kataja, joutsenolainen urheiluseura
* Kärsämäen Kataja, kärsämäkeläinen urheiluseura
* Maskun Kataja, maskulainen urheiluseura
* Olavi Kataja, Antti Sepän näyttelemä konstaapeli *[[Reinikainen]]*-televisiosarjassa.
Elin Bruse

**Elin Elisabeth Bruse-Gustavsson** (6. lokakuuta 1883 Liljendal – 31. elokuuta 1970 Liljendal) oli suomalainen ruotsin kielellä kirjoittanut kirjailija.

Brusen vanhemmat olivat kirvesmies, puuseppä Gustaf Bruse ja Edla Blomqvist. Hän kävi 1899 Porvoon kansanopiston ja 1900 Helsingin alakoulunopettajaseminaarin. Bruse toimi opettajana 1901–1902 Kruunupyyssä ja 1902–1909 Liljendalissa. Hän meni naimisiin 1909 maanviljelijä Otto Gustavssonin kanssa. Jäätyään leskeksi 1920 Bruse joutui vastaamaan yksin tilan ja kahden lapsen hoidosta.

## Teoksia
* *Hård mark blommar*. Bro, Åbo 1943 
* *Systrarna på fadders* : roman. Bro, Åbo 1946

## Lähteet
* 
* Itä-Uudenmaan kirjailijat : Elin Bruse
Leppä (täsmennyssivu)

**Leppä** voi tarkoittaa seuraavia:

## Yleisnimi
* lepät (*Alnus*), koivukasvien heimoon kuuluva kasvisuku

## Sukunimi
* Aleksi Leppä (s. 1994), kivääriampuja
* Asta Leppä (s. 1965), toimittaja, kolumnisti ja tietokirjailija
* Henry Leppä (1947–2025), jääkiekkoilija
* Jari Leppä (s. 1959), maanviljelijä, Keskustan kansanedustaja ja ministeri
* Jouko Leppä (1943–2025), painonnostaja
* Juhani Leppä (s. 1948), juristi, Turun kaupunginjohtaja 1989–1995
* Lasse Leppä (s. 1983), Keski-Suomen hyvinvointialueen konsernipalveluiden toimialajohtajana
* Leo Leppä (1893–1958), rovasti ja Kokoomuksen kansanedustaja
* Perttu Leppä (s. 1964), elokuvaohjaaja
* Sulho Leppä (e. *Leppänen*) (1878–1918), SDP:n kansanedustaja

### Kuvitteellisia henkilöitä
* Antti Leppä, draamasarjassa *[[Ex-onnelliset]]*.
Mäntynen

**Mäntynen** on suomalainen sukunimi. Huhtikuussa 2020 nimi oli Suomessa 1&nbsp;520 henkilöllä. Tunnettuja nimenkantajia ovat:

* Heimo Mäntynen, muusikko ja sovittaja
* Irma Mäntynen (s. 1934), kiekonheittäjä
* Jussi Mäntynen (1886–1978), kuvanveistäjä, professorin arvonimi
* Mika Mäntynen (s. 1978), jalkapalloilija
* Raimo Mäntynen (s. 1948), koripalloilija
* Taru Mäntynen (myöh. *Mäntynen-Laita*, s. 1944), kuvanveistäjä
* Tiitus Mäntynen (1894–1960), kapellimestari, fagottitaiteilija, kuoronjohtaja, musiikinopettaja
* Tuomas (Rauno) Mäntynen (1932–2024), taidemaalari ja pesäpalloilija, professorin arvonimi
* Tuure Mäntynen (s. 2000), jalkapalloilija

## Lähteet
Proceratium google

***Proceratium google*** on Brian L. Fisherin Madagaskarilta löytämä muurahaislaji. Fisher nimesi muurahaisen Google Earthin mukaan, koska Google Earth toi paljon apua hänen tutkimukseensa.
Kuusinen

**Kuusinen** voi tarkoittaa seuraavia:

## Sukunimi
*Kuusinen* on useimmissa tapauksissa nuorehko länsisuomalainen sukunimi, joskin tietoja nykyiseltä luovutetulta alueelta nimestä löytyy jo 1500-luvulta (vrt. esim. *[[Virtanen]]*). Kuusisia on asunut varsinkin Porissa, Tampereella, Hämeenlinnassa, Turussa, Jyväskylässä ja Seinäjoella. Vuonna 1906 *Kuusiseksi* vaihtuivat nimet *Gröhn* Sortavalassa, *Granö* Lammilla, *Björk* Konginkankaalla, *Gröndahl* Siikaisissa ja *Fling* Sysmässä.

* Aino Kuusinen, ent. *Sarkola*, o.s. *Turtiainen*,  (1886–1970), kommunisti
* Antti Kuusinen (s. 1996), jalkapallomaalivahti
* Hertta Kuusinen (1904–1974), poliitikko
* Jarl Kuusinen, *Jarl Salin* (1898–1974), koneenrakennuksen professori
* Jorma Kuusinen (s. 1936), pastori ja kristillinen kirjailija, Suomen Vapaakirkon ent. kirkkokunnanjohtaja
* Jorma Kuusinen (1940–2026), kasvatustieteen professori 
* Kalle Kuusinen (1889–1980), kauppaneuvos ja suurlahjoittaja
* Martti Kuusinen (1928–2001), suomalaissyntyinen, Venäjällä vaikuttanut sanakirjojen laatija, yliopistonopettaja ja tutkija
* Otto Wille Kuusinen (1881–1964), poliitikko, joka loi suuren osan urastaan Neuvostoliitossa
* Rami Kuusinen (1963–1996), musiikkitoimittaja ja -kustantaja
* Reijo K. Kuusinen (1924–2008), yrittäjä ja yritysjohtaja, kauppaneuvos, Kalle Kuusisen poika
* Seija Paakkola (nyk. *Paakkola-Kuusinen*, s. 1959), vuoden 1978 Miss Suomi, malli, laulaja ja showesiintyjä

## Muita
* Kuusinen, suomalainen vaatetusalan yritys
* Kuusinen, myös Luotsi-Kuusinen, saari Kotkassa
* Iso-Kuusinen, saari Rymättylässä
* Vähä-Kuusinen, saari Paraisissa

## Lähteet
Esko Ervasti

**Esko Pellervo Ervasti** (22. joulukuuta 1921 Muhos – 7. marraskuuta 1977 Oulu) oli suomalainen opettaja ja kirjallisuustieteilijä.

## Teoksia
* *Suomalainen kirjallisuus ja [[Nietzsche]]*. Turun yliopisto 1960
* *Suuren haaksirikon aihe [[Aleksis Kivi|Aleksis Kiven]] tuotannossa*. Turun yliopiston julkaisuja osa 1. Turku 1965 
* *Välivaihe, pomintoja suomalaisesta nykyepiikasta*. 1967
* *Kirje ennen ja jälkeen* teoksessa *[[Praha 21.8.1968]]* ; toim. Jaakko Okker. Tammi 1968
* *Lukukirja 1* ; kirj. Esko Ervasti, Raija Ruusuvuori ; kuvitus Lars Jansson. 2. painos Tammi 1972
* *Lukukirja 2* ; kirj. Esko Ervasti, Raija Ruusuvuori ; kuvitus Tove Jansson, Kari Suomalainen ja Teemu Lipasti. 4. painos Tammi 1973, 5. painos 1975
* *[[Pentti Haanpää]], kirjailija 1905-1955* ; kirj. Esko Ervasti, Helena Lassila. Pentti Haanpään seura, Oulu 1973
* *Suomen kirjallisuushistoria* ; kirj. Esko Ervasti, Pertti Karkama ; toim. Seija Laapio. Tammi 1973, 2. painos 1974
* *Suomen kirjallisuushistoria 1 : lukemisto* ; kirj. Esko Ervasti, Pertti Karkama ; toteutus Seija Laapio. Tammi 1973
* *Suomen kirjallisuushistoria 2 : lukemisto* ; kirj. Esko Ervasti, Pertti Karkama ; toteutus Seija Laapio. Tammi 1974
* *Suomen kirjallisuushistoria 3 : lukemisto* ; kirj. Esko Ervasti, Pertti Karkama. Tammi 1974

## Lähteet
*
Aliluutnantti Anton af Tengström

**Aliluutnantti Anton af Tengström** on Gustaf Wilhelm Finnbergin (1784–1833) vuonna 1826 maalaama öljyvärimaalaus, 85 × 66,5 cm. Maalauksessa kuvatun Anton af Tengströmin isä oli Jakob Tengström, joka oli Suomen ensimmäinen arkkipiispa. Teos kuuluu Ateneumin taidemuseon kokoelmaan, johon se on ostettu vuonna 1891.

Muotokuvamaalaus Anton af Tengströmistä on esimerkki romantiikan ajan taiteesta. Maalauksessa korostuu värien voima ja kuvattavan persoonallisuus eivätkä enää pikkupiirteiset yksityiskohdat kuten vähän aikaisemmin vallalla olleessa kustavilaisessa taiteessa korostuivat.

Muotokuvan malli sai surmansa Turkin sodassa Varnassa jouluaattona 1828.

## Lähteet
* Huusko, Timo: Gustaf Wilhelm Finnberg: Aliluutnantti Anton af Tengström. Teoksessa *Ateneum-opas*. Toim. Timo Huusko. 2007. s. 13.

## Aiheesta muualla
* Teos Suomen Kansallisgallerian sivuilla: Kokoelmat: Aliluutnantti Anton af Tengström.
Mansikkatyttö

**Mansikkatyttö** () on taiteilija Nils Schillmarkin (1745–1804) noin vuonna 1782 maalaama öljyvärimaalaus, 92 × 70 cm. Maalauksen mallina on ollut aatelistyttö Ulrika Charlotta Armfelt. Teos kuuluu Ateneumin taidemuseon kokoelmaan, johon se on ostettu vuonna 1967.

Maalauksessa huivipäinen tyttö seisoo tuohivakka kädessään talonpoikaistyyliset rakennukset taustanaan. Tuon aikaisesta kustavilaisesta viileästä maalaustavasta poiketen kuvassa on tummat ja lämpimät värit, kuten taivaan oranssi ja tumman siniharmaa väritys sekä synkän tumma versova pajunkanto tytön vieressä. Myös maisemassa on tummaa dramatiikkaa, jota vasten tytön sini-valkoinen ja sini-punainen vaatetus erottuu selvästi. Päässään punaposkisella tytöllä on musta huivi, jonka alla on punavalkoinen päähine.

Skellefteåsta kotoisin ollut Schillmark maalasi Suomessa muotokuvia kiertelevänä maalarina eli konterfeijarina. Hän oli tullut Suomeen Viaporin rakennustöiden suomien tilausten ansiosta ja asettui Suomeen pysyvästi vuonna 1773. Ulrika Armfeltistä hän maalasi muotokuvan myös tämän aikuistuttua.

*Mansikkatyttö* oli kuvattu vuonna 1987 julkaistussa suomalaisessa postimerkissä.

## Lähteet
* Timo Huusko: ”Nils Schillmark: Mansikkatyttö”. Teoksessa *Ateneum-opas*, s. 12. Toim. Timo Huusko. 2007.

### Viitteet

## Aiheesta muualla
* Teos Suomen Kansallisgallerian sivuilla: Mansikkatyttö .